**137/2016.(IV.20.) Kgy. sz. határozat**

A Közgyűlés – a helyiségbérlet szabályairól szóló 17/2006. (V. 25.) önkormányzati rendelet alapján - a szombathelyi 2260/2/A/44 hrsz.-ú, 11-es Huszár út 2-6. szám alatti 123 m2 területű ingatlannak a 83 m2 nagyságú üzlethelyiségének bérlőjévé a 7mérföld Közhasznú Nonprofit Kft.-t és a Nyugat-Magyarországi Szolgáltató és Kereskedelmi Szociális Kisszövetkezetet (bérlőtársak) jelöli ki 2019. április 30. napjáig az alábbi feltételekkel:

* a bérleti díj 91.300,- Ft + áfa/hónap lenne, azonban a bérlők kérelmére és a helyiségbérlet szabályairól szóló 17/2006. (V. 25.) önkormányzati rendelet 2. § (4) bekezdése alapján a Közgyűlés 50 % kedvezményt ad a bérleti díjból,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot kötelesek megfizetni,
* a helyiséget a bérlők – az abban folytatni kívánt tevékenység gyakorlásához szükséges módon – a saját költségén kötelesek kialakítani, felszerelni és berendezni,
* a bérlők a helyiség használatát másnak nem engedhetik át,
* a bérlők a bérlet megszűnésekor a helyiséget kötelesek tisztán, kiürítve, átadáskori állapotban és felszereltséggel visszaadni, és ráfordításaiknak, illetve azok időarányos részének megtérítésére nem tarthatnak igényt.

A Közgyűlés felhatalmazza a Szombathelyi Vagyonhasznosító és Vagyongazdálkodó Zrt.-t, mint az ingatlan vagyonkezelőjét, hogy a bérleti szerződést a fent megjelölt feltételek mellett a 7mérföld Közhasznú Nonprofit Kft.-vel és a Nyugat-Magyarországi Szolgáltató és Kereskedelmi Szociális Kisszövetkezettel, mint bérlőtársakkal megkösse.

**Felelős:** Dr. Puskás Tivadar polgármester

Illés Károly alpolgármester

dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

SZOVA Szombathelyi Vagyonhasznosító és Városgazdálkodási Zrt.)

**Határidő:** azonnal